Kunal Nayyar

**Kunal Nayyar**, (Hindi: कुणाल नैयर; Łondra, 30 apriłe 1981) el ze un ator comico britànego de orìzeni indiane.
El ze conosùo prensipalmente par l'intarpretasion de Raj Koothrappali inte ła sitcom de ła CBS *[[The Big Bang Theory]]*.

## Biografia
Nayyar el ze nasùo a Łondra, in Inghiltera, ma el ze cresùo a New Delhi, in India. El ga studià inte ła St. Columba's School a New Delhi, indove el zogava a badminton par ła scuadra de ła scoła. Inte'l 1999 el se ga trasferìo inte i Stati Unìi par otènjer un Diploma de Siensa in Comerso a l'University of Portland. Mentre el studiava par ła łaurea, el ga scumisià a ciapar łesion de resitasion e el ze aparìo in numeroze resite scołàsteghe. Dopo aver partesipà a l'American College Theater Festival, el ga desidesto de deventar n'ator profesionista. Drioman el ze entrà inte ła Temple University dove el ga resevesto un Diploma de Bełe Arte in Resitasion.
Inte'l 2022 el otien el dotorà in łétare umane inte l'University of Portland

Dopo ła łaurea, Nayyar el ga catà łaoro fazendo publisità tełevizive in America e spetacołi de teatro a Łondra. El ga resevesto atension par ła prima volta inte i USA par el só roło inte na produsion West Coast de Rajiv Joseph de'l 2006, *Huck & Holden*, dove el intarpretava un indiano in studio a l'èstaro ansiozo de sparimentar ła cultura mericana prima de tornar in patria. Senpre inte'l 2006, Nayyar el se ga unìo ad Arun Das inte ła scritura de'l spetacoło *Cotton Candy*, che'l ze stà premià a Nuova Delhi co recension pozitive. Drioman el ga fazesto n'aparision come guest star inte ła fiction CBS *[[NCIS - Unità anticrimine]]* inte l'epizodio *[[Episodi di NCIS - Unità anticrimine (cuarta stazone)|Sospetti]]* (stazon 4, epizodio 12) in cui el intarpretava Youssef Zidan, un terorista iracheno. El só azente el gavea sentìo de un roło inte i pani de un siensiado par un epizodio piłota de na nova serie CBS e el ło ga incorajà a partesipar a'l provin. Cuesto ło ga portà a ła só entrada inte'l cast de *[[The Big Bang Theory]]*, dove el ga intarpretà fin a'l 2019 el roło dell'astrofìzego Raj Koothrappali.

Inte'l 2011 el ga co-prezentà el show *Tribute to Nerds* insieme a'l co-prezentador Simon Helberg e el festival comico *Just for Laughs*.

## Vita privà
Nayyar el ga spozà ła vinsidora d'el 2006 de'l premio Miss India, Neha Kapur, inte'l desenbre 2011.

## Filmografia
### Ator
#### Sinema
* *[[S.C.I.E.N.C.E]]*, rezìa de Jordan Noce (2004)
* *[[The Scribbler]]*, rezìa de John Suits (2014)
* *[[Dr. Cabbie]]*, rezìa de Jean-François Pouliot (2014)
* *[[Consumed]]*, rezìa de Daryl Wein (2015)
* *[[Sweetness in the Belly]]*, rezìa de Zeresenay Mehari (2019)
* *[[Think Like a Dog]]*, rezìa de Gil Junger (2020)

#### Tełevizion
* *[[NCIS - Unità anticrimine]]* (*NCIS*) - serie TV, epizodio 4x12 (2007)
* *[[The Late Late Show with Craig Ferguson]]* – serie TV, 1 epizodio (2010)
* *[[The Big Bang Theory]]* - serie TV, 279 epizodi (2007-2019) - Raj Koothrappali
* *[[Sullivan & Son]]* - serie TV, 2 epizodi (2013-2014)
* *[[The Mindy Project]]* - serie TV, 1 epizodio (2015)
* ** (*Criminal: UK*) - serie TV, epizodio 2x04 (2020)
* Suspicion - serie TV 2022

### Dopiador
* *[[L'era glaciale 4 - Continenti alla deriva]]* (*Ice Age: Continental Drift*) (2012) - Gandhali
* *[[Sanjay and Craig]]*, serie TV, 29 episodi (2013-2016) - Vijay Patel
* *[[Trolls]]*, regia di Mike Mitchell e Walt Dohrn (2016) - Guy Diamante
* *[[L'era glaciale - La grande caccia alle uova]]* (*Ice Age: The Great Egg-Scapade*) (2016) - Gupta
* *[[Trolls - Missione vacanze]]* (*Trolls Holiday*), regia di Joel Crawford (2017) - Guy Diamante
* *[[Trolls World Tour]]*, regia di Walt Dohrn (2020) - Guy Diamante
* *[[Trolls - Buone feste in armonia]]* (*Trolls: Holiday in Harmony*), regia di Sean Charmatz e Tim Heitz (2021) - Guy Diamante

## Notasion


## Voze corełàe
* Raj Koothrappali

## Altri projeti

## Linganbi foresti
*